ചക് ദേ, ചരിത്രവുമായി ഇന്ത്യന് വനിതാ ഹോക്കി ടീം ആസ്ട്രേലിയയെ അട്ടിമറിച്ചു, ചരിത്രത്തിലാദ്യമായി ഒളിമ്ബിക്സിന്റെ സെമിഫൈനലില് ടോക്യോ : ചരിത്രത്തിലാദ്യമായി ഒളിമ്ബിക്സിന്റെ സെമിഫൈനലിലെത്തി ഇന്ത്യന് വനിതാ ഹോക്കി ടീം. ലോക രണ്ടാം റാങ്കുകാരായ ആസ്ട്രേലിയന് ടീമിനെ ക്വാര്ട്ടര് ഫൈനലില് ഏകപക്ഷീയമായ ഒരു ഗോളിന് അട്ടിമറിച്ചാണ് ഇന്ത്യന് വനിതാരത്നങ്ങള് പുരുഷ ടീമിന് പിന്നാലെ സ്വപ്നസമാനമായ സെമിപ്രവേശനം നേടിയെടുത്തത്. 22ാം മിനിട്ടില് ഗുര്ജീത്ത് കൗര് നേടിയ ഗോളിനായിരുന്നു ഇന്ത്യന് വിജയം. ബുധനാഴ്ചത്തെ സെമിഫൈനലില് അര്ജന്റീനയാണ് എതിരാളികള്. പൂള് എയിലെ ആദ്യ മൂന്നു മത്സരങ്ങളും ഒന്നിനു പിന്നാലെ ഒന്നായി തോറ്റപ്പോള് എഴുതിത്തള്ളിയിരുന്ന ആരാധകരെയും ഞെട്ടിച്ചാണ് അവസാന മത്സരങ്ങളില് അയര്ലന്ഡിനെയും ദക്ഷിണാഫ്രിക്കയെയും തോല്പ്പിച്ച് ഇന്ത്യന് പെണ്പുലികള് ക്വാര്ട്ടറിലെത്തിയത്. ക്വാര്ട്ടറില് തുടക്കത്തില് ലഭിച്ച ലീഡ് അവസാനസമയംവരെ പ്രതിരോധിച്ച് എക്കാലത്തെയും മികച്ച നേട്ടത്തിലേക്ക് എത്തുകയായിരുന്നു. ക്യാപ്ടന് റാണി രാംപാലിന്റെയും ഗോള് കീപ്പര് സവിതാ റാണിയുടെയും പ്രതിരോധനിരയുടെയും മിന്നുന്ന പ്രകടനമാണ് ഇന്ത്യന് ഹോക്കിയുടെ അന്താരാഷ്ട്ര വേദിയിലെ തിരിച്ചുവരവിന്റെ കാഹളം മുഴക്കിയ വിജയത്തിന് വഴിയൊരുക്കിയത്. 2007ല് പുറത്തിറങ്ങിയ ചക് ദേ, ഇന്ത്യ എന്ന ബോളിവുഡ് സിനിമയിലെ രംഗങ്ങള്ക്ക് സമാനമായ കാഴ്ചയാണ് ഇന്നലെ ടോക്യോയിലെ ഹോക്കി സ്റ്റേഡിയത്തില് അരങ്ങേറിയത്.മത്സരത്തില് ഇന്ത്യന് ടീം വിജയം നേടിയതിന് പിന്നാലെ അവിടെ ഉയര്ന്നതും ചക് ദേയിലെ ആവേശഗാനമായിരുന്നു. പുരുഷന്മാര്ക്ക് ഇന്ന് സെമി ഇന്ത്യന് പുരുഷ ഹോക്കി ടീം സെമിഫൈനലിന് ഇറങ്ങുന്നു.ബെല്ജിയമാണ് എതിരാളികള്.ക്വാര്ട്ടറില് ബ്രിട്ടനെ 31ന് തോല്പ്പിച്ചാണ് ഇന്ത്യ 49 വര്ഷത്തിന് ശേഷം ഒളിമ്ബിക്സിന്റെ സെമിയിലെത്തിയത്. സ്പെയ് നിനെ ഇതേ സ്കോറിന് കീഴടക്കിയാണ് ബെല്ജിയത്തിന്റെ വരവ്. ഇന്ത്യന് സമയം രാവിലെ ഏഴുമുതലാണ് മത്സരം. സെമി ജയിച്ചാല് മെഡലുറപ്പിക്കാം. സെമിയില് തോറ്റാല് ലൂസേഴ്സ് ഫൈനലില് മത്സരിച്ച് വെങ്കലം നേടാന് അവസരമുണ്ട്. കൗര് ആറാമതായി യോഗ്യതാ റൗണ്ടില് രണ്ടാമതെത്തി മെഡല് പ്രതീക്ഷയുണര്ത്തിയിരുന്ന ഇന്ത്യന് വനിതാ ഡിസ്ക്സ് ത്രോ താരം കമല്പ്രീത് കൗര് ഇന്നലെ ഫൈനലില് ആറാം സ്ഥാനത്തായി. യോഗ്യതാ റൗണ്ടില് 64 മീറ്റര് എറിഞ്ഞിരുന്ന കൗര് ഫൈനലില് 63.70 മീറ്ററേ എറിഞ്ഞുള്ളൂ. 68.98 മീറ്റര് എറിഞ്ഞ അമേരിക്കയുടെ വലേറി അല്ലമനാണ് സ്വര്ണം നേടിയത്.